laion/Wikipedia-Exotic huggingface dataset:
אקסימר

אקסימר הוא דימר או מולקולה הטרודימרית קצרת-חיים שנוצרה משני מינים, שלפחות לאחד מהם יש קליפת ערכיות מלאה לגמרי באלקטרונים, כלומר, שהשלימו את כלל האוקטט (לדוגמה, גזים אצילים). במקרה זה, יצירת מולקולות אפשרית רק אם אטום כזה נמצא במצב עירור אלקטרוני. מולקולות שיש להן יותר משני מינים נקראות גם מולקולות אקסיפלקס. אקסימרים הם לרוב דו-אטומיים והם מורכבים משני אטומים או מולקולות שלא היו מתחברים אם שניהם היו במצב היסוד. חייו של אקסימר קצרים מאוד, בסדר גודל של ננו-שניות. מעבר אנרגיה בתהודה פלואורסצנטית ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
פספורט (פירושונים)

האם התכוונתם ל... דרכון – תעודה ממשלתית אשר משמשת במעבר גבולות תמונת פספורט – תצלום פניו של אדם המשמש לתעודות רשמיות פספורט (תוכנית טלוויזיה) – תוכנית טלוויזיה בהנחיית ניר חכלילי
ניסאן ג'וק

ניסאן ג'וק היא מכונית קומפקטית במרכב קרוסאובר-קופה עם חמישה מקומות ישיבה המיוצרת על ידי חברת ניסאן משנת 2010. בתערוכת הרכב בז'נבה במרץ 2009 הציגה ניסאן מכונית קונספט עם עיצוב ייחודי בשם "ניסאן קאזאנה", ובתערוכת ז'נבה ב-2010 נחשפה גרסת הייצור שלה עם עיצוב קרוסאובר-קופה ומאפיינים ייחודיים. הג'וק הגיעה לישראל בשנת 2010. היצע יחידות ההנעה כלל מנועי בנזין בנפחים של 1.5 ו-1.6 ליטר ועם הספקים של 94, 113, 117 ו-190 כוחות סוס, ומנועי דיזל בנפח של 1.5 ליטר המספק 110 כוחות סוס, לצד תיבת הילוכים ידנית ותיבה אוטומטית. ממדי הרכב קומפקטיים יחסית, עם אורך של 4,135 מ"מ, רוחב של 1,765 מ"מ, גובה של 1,565 מ"מ ובסיס גלגלים באורך של 2,530 מ"מ. בתערוכת הרכב בז'נבה במרץ 2014 חשפה ניסאן את מתיחת הפנים של הג'וק, במסגרתה הוחלפו בעיקר הפגושים והפנסים האחוריים והקדמיים, ומנוע ה-1.6 בנזים שסיפק 117 כ"ס, הוחלף במנוע חדש שפותח יחד עם חברת רנו, בנפח של 1.2 ליטר והספק של 115 כוחות סוס. מתיחת הפנים הגיעה לישראל בפברואר 2015. ב-3 בספטמבר 2019 נחשף הדור השני של ניסאן ג'וק, שפותח על בסיס פלטפורמה משותפת של ניסאן-רנו המשמשת גם את רנו קליאו ורנו קפצ'ור, במרכב קרוסאובר קופה עם אלמנטים עיצוביים ייחודיים. הג'וק החדשה הגיעה לישראל ב-4 במרץ 2020. ממדי הדור החדש גדלו משמעותית, עם אורך של 4,210 מ"מ, רוחב של 1,800 מ"מ, גובה של 1,595 מ"מ ובסיס גלגלים של 2,636 מ"מ. הג'וק משווק עם מנוע בנזין בנפח 1.0 ליטר, המספק 117 כוחות סוס המחליף את מנוע ה-1.6, ומשודך לתיבת הילוכים ידנית עם עם 6 הילוכים, ותיבה רובוטית דו-מצמדית עם 7 הילוכים. בפברואר 2022 חשפה ניסאן יחידת הנעה היברידית לדגם, הכוללת מנוע בנזין 1.6 ליטר עם הספק של 94 כוחות סוס, לצד מנוע עזר חשמלי המספק 49 כוחות סוס, המספקים שניהם 140 כוחות סוס לצד תיבת הילוכים אוטומטית ייחודית עם ארבעה הילוכים למנוע הבנזין ושני הילוכים למנוע החשמלי. מדיה וקבצים בנושא ניסאן ג'וק בוויקישיתוף תערוכת ז'נבה: ניסאן קאזאנה קונספט, באתר אוטו ניסאן ג'וק: חשיפה רשמית, באתר אוטו ניסאן ג'וק הגיע לישראל מוקדם מהצפוי, באתר אוטו ניסאן ג'וק I רכב שטח 5 דלתות, באתר אוטו ניסאן ג'וק החדש 2014 – מתיחת פנים, באתר קארטיוב ניסאן ג'וק החדש 2015 בישראל: מחיר החל מ-129,990 שקל, באתר קארטיוב ניסאן ג'וק החדש 2020 נחשף, באתר קארטיוב ניסאן ג'וק החדש 2020 בישראל - מחיר החל מ-124,990 שקל, באתר קארטיוב ג'וק היברידי: 2022 ניסאן ג'וק היברידי נחשף, באתר קארטיוב
Wonder: The World Tour

Wonder: The World Tour היה סיבוב ההופעות החמישי של הזמר והיוצר הקנדי שון מנדס, לקידום אלבום האולפן הרביעי שלו Wonder. ההופעות, בחסות דיסני+, התחילו בפורטלנד, ארצות הברית ב-27 ביוני 2022. סיבוב ההופעות התחיל בארצות הברית ובקנדה ביוני 2022 והיה צפוי להסתיים באוגוסט 2023. ב-12 במאי 2022, הוכרז כי מותג ההלבשה טומי הילפיגר יתרום מיליון דולר לסיבוב ההופעות כחלק משיתוף הפעולה למען קיימות של מנדס עם המותג על מנת למתן ולקזז חלק מההשפעה הסביבתית של הסיור. ב-27 ביולי 2022, לאחר שדחה במקור שלושה שבועות של הופעות, הודיע מנדס ששאר סיבוב ההופעות בוטל עקב מצבו הנפשי. מנדס החל לקדם את יציאתו של אלבום אולפן רביעי בסתיו 2020, כשתאריך היציאה הוכרז ב-4 בדצמבר 2020. מנדס הכריז ב-20 בספטמבר 2021 שהוא יצא לסיבוב הופעות ב-2022 באירופה וצפון אמריקה. תאריכי ההופעות הוכרזו ב-23 בספטמבר 2021, כשהכרטיסים החלו להימכר שבוע לאחר מכן. ב-6 בדצמבר 2021, מנדס הכריז על מופעים נוספים באירופה, בעוד שצפון אמריקה קיבלה מופעים נוספים. ב-28 בינואר 2022, מנדס הודיע כי כל המופעים האירופיים המיועדים לשנת 2022 יעוכבו ל-2023 עקב מגפת הקורונה. ב-4 באפריל 2022, מנדס הכריז על מופעים נוספים בצפון אמריקה. רשימה זו מייצגת את המופע ב-27 ביוני 2022 בפורטלנד. זה לא מייצג את כל המופעים לאורך סיבוב ההופעות. "Intro" "Wonder" "When You're Gone" "There's Nothing Holdin' Me Back" "Call My Friends" "Señorita" "Treat You Better" "Monster" "Mercy" "Look Up at the Stars" "Teach Me How to Love" "Lost in Japan" "Why" "Stitches" "Can't Imagine" "Song for No One" "Ruin" "305" "Message in a Bottle" (גרסת כיסוי להפוליס) "If I Can't Have You" "It'll Be Okay" הדרן "In My Blood" הערות במופע בסקרמנטו, נוסף השיר "Never Be Alone" למופע. "Shawn Mendes Teases Wonder: The World Tour & Fans Freak Out". iHeartRadio (באנגלית). נבדק ב-2021-09-25. "Shawn Mendes And Tommy Hilfiger Learn To "Play It Forward"". Wonderland (באנגלית בריטית). 2022-05-12. נבדק ב-2022-06-24. ״צריך לאסוף את עצמי״: שון מנדס ביטל את הטור העולמי, באתר ‏מאקו‏, 28 ביולי 2022 @ShawnMendes (28 בינואר 2022). "I'm so sorry I won't be able to see you guys sooner 😔❤️ We unfortunately were forced to move the UK/EU tour dates t…" (Tweet). נבדק ב-2022-02-03 – via Twitter. {{cite web}}: (עזרה) https://www.instagram.com/p/Cb73O0BF-FP/ "Shawn Mendes Dazzles at 2022 Tour Kickoff in Portland: Photos, Review and Setlist". 28 ביוני 2022. {{cite web}}: (עזרה)
ארץ זיס

ארץ זיס או ארץ סוס (באנגלית: Suess Land) היא חצי אי, בארץ המלך כריסטיאן העשירי, באזור מזרח גרינלנד שבגרינלנד. מבחינה מנהלתית חצי האי ארץ זיסהוא חלק מהפארק הלאומי צפון מזרח גרינלנד. שמו של חצי האי ניתן לו על ידי א. ג. נת'ורסט (A.G. Nathorst). חצי האי נקרא על שם הגאולוג האוסטרי אדוארד סוס, בזמן המיזם שלו (בשנת 1899) לחיפוש אחר עקבות של משלחת אנדרה (Andrée expedition) האבודה. נת'ורסט תרגם בעבר ספר מאת אדוארד סוס לשוודית. לארץ זיס שטח הררי, אלפיני. חצי האי ממוקם ממערב ליימר (אי), מדרום לארץ אנדריי, מצפון לארץ לייל, ומצפון-מזרח לגלטשרלנד. ארץ זיס גובלת במערבה בפיורד קיירולף; ארץ זיס גובלת בצפונה בפיורד קייזר פרנץ יוזף; ארץ זיס גובלת בצפון-מזרח במצר אנטארקטיק; ארץ זי גובלת בדרומה בפיורד קמפה ובפיורד דיקסון; מצר יבשה צר, בדרום-מערב ארץ זיס מקשר את ארץ זיס לארץ גודאנת'. בחצי האי ארץ זיס מצויים מספר קרחונים, ובהם: קרחון פולאך קרחון סונקלאר קרחון היסינגר
משקפיים (כתב עת)

משקפיים הוא כתב עת רב תחומי לתרבות שיצא לאור על ידי מוזיאון ישראל בין השנים 1987 ל-2001. מייסדו בשנת 1987 ועורכו במשך תשע שנותיו הראשונות היה תמיר ראונר. בשנתיים הראשונות להופעתו היה "משקפיים" פרויקט משותף של אגף הנוער של מוזיאון ישראל והשבועון "כותרת ראשית". בעקבות סגירתו של השבועון "כותרת ראשית" החל מגיליון 6 של "משקפיים" החליף העיתון "ידיעות אחרונות" את "כותרת ראשית" כשותף להוצאה לאור של "משקפיים". עם הופעתו היה "משקפיים", בתפיסתו החזותית מילולית ה"לא שמרנית" תופעה חדשה בנוף כתבי העת בישראל. בשנת 1994, לאחר שבע שנות הופעה של "משקפיים", ייסד העורך תמיר ראונר את "עיניים", כתב עת לילדים שהוצג כ"אח צעיר למשקפיים" - מגזין לילדים בעל תפיסה דומה. ב-1996, לאחר שנתיים של עריכת שני המגזינים, עזב תמיר ראונר את "משקפיים" והחל מגיליון 26 החליפה אותו העורכת סמדר תירוש. בתקופת תירוש שינה המגזין את אופיו, והוא החל פונה לקהל בוגר יותר. בהתאם לכך השתנתה כותרתו, החל מגיליון 29, מ"רבעון של אגף הנוער" ל"רבעון לאמנויות", וכן השתנה עיצובו הגרפי, כולל עיצוב שם כתב העת. בשנת 2000 החליפה מוניקה לביא את סמדר תירוש ואז שונה שם המגזין ל"מוזה". בסוף שנת 2001 נסגר המגזין "מוזה", עם 2000 מנויים (כדי לכסות את העלויות ולהמשיך לפעול נזקקו כפליים). כל גיליון של "משקפיים" הוקדש לנושא מרכזי אחד. העורך, תמיר ראונר, הבהיר זאת בפתח הגיליון הראשון: "בכל חוברת נתבונן בנושא מסוים, שנבחר מתוך נושאים המיוצגים במוזיאון. נבקש לגעת בכמה פנים של הנושא וניתן ביטוי לאנשים שדעתם או מעשיהם באותו הקשר מעניינים אותנו". נושאי הגיליונות: רישום - כתב - דיוקן - קומיקס - צילום - אגדות - אור - משחק - אריזה - כיסא - חומר - איור - על האמן - טבע - תנועה - ילדות - אהבה - פוליטיקה - זמן - מין ואמנות - גיבורים - זיוף - שפה - שיגעון - חלומות - מפות - קופסה עם מסך - חתונה - אוכל - אדמה - אלוהים - מסכות - לבוש - חורים - אבנים - קישוט - העתיד שהיה - כיעור דנה גילרמן, מגזין האמנות של מוזיאון ישראל נסגר, באתר הארץ, 1 בינואר 2002 מרב יודילוביץ', רבעון האמנות "מוזה" נסגר, באתר ynet, 1 בינואר 2002
לאסלו קוזמה

לאסלו קוזמה (במקור קוהן (כהן), בהונגרית: Kozma László;‏ 28 בנובמבר 1902, מישקולץ – 9 בנובמבר 1983, בודפשט) היה מהנדס חשמל יהודי-הונגרי, פרופסור באוניברסיטת בודפשט לטכנולוגיה ולכלכלה. הוא היה בין חלוצי המחשוב וקיבל על כך פרס של IEEE בשנת 1996. לאסלו קוזמה נולד למשפחה יהודית במישקולץ. בשנת 1921 הוא לא הצליח להתקבל ללימודי הנדסה בבודפשט בגלל מגבלות שהוטלו על קבלת יהודים בשל החוק האנטישמי הנומרוס קלאוזוס. תקופה מסוימת הוא עבד כחשמלאי. בשנים 1925–1930 הוא למד באוניברסיטה טכנולוגית בברנו אותה סיים עם תואר בהנדסת חשמל. הוא התחל לעבוד בסניף של International Telephone & Telegraph באנטוורפן. הוא עסק בתחום טלפוניה. בשנת 1942 קוזמה חזר להונגריה. תחילה נלקח למחנות שרות העבודה (עבודות כפייה לגברים יהודים עבור הצבא ההונגרי) ובשנת 1944 קוזמה גורש למאוטהאוזן. קוזמה חזר להונגריה באוגוסט 1945 במצב פיזי ירוד. הוא התקבל לעבודה בחברת חשמל מקומית כמהנדס חשמל. בשנת 1949 הוא נעצר על ידי השלטונות ונשפט ל-15 שנות מאסר משפט ראווה. הוא שוחרר בשנת 1954 תוך טיהור שמו וביטול כל האשמות. הוא התקבל לאוניברסיטת בודפשט לטכנולוגיה ולכלכלה, מונה לפרופסור ועבד בה עד לשנת 1972. בשנים 1960–1963 הוא היה דיקאן של פקולטה לחשמל. בשנים 1955–1957 קוזמה הוביל בניית מחשב הונגרי ראשון MESZ–1. המחשב היה בעל יכולת תכנות והיה ציון דרך בפיתוח תעשיית המחשוב ההונגרית. בשנת 1976 הוא התקבל כחבר מלא לאקדמיה ההונגרית למדעים (היה חבר בהתכתבות משנת 1961). על הישגיו בתחום המדע וטכנולוגיה קוזמה קיבל פרס קושוט בשנת 1948 ופרסים הונגרים נוספים. בשנת 1996 הוענק לו פרס "חלוצי המחשב" של IEEE. במהלך עבודתו באוניברסיטה הוא כתב מספר ספרים, לרבות ספר על טכנולוגיה חדשה עם אישטוואן ברטה. מדיה וקבצים בנושא לאסלו קוזמה בוויקישיתוף ביוגרפיה (בהונגרית)
עם חברים כאלה

עם חברים כאלה (בצרפתית: Le Bonheur des uns...) הוא סרט צרפתי בבימויו של דניאל כהן, שיצא לאקרנים ב-2020. זהו עיבוד קולנועי למחזהו "האי הצף" . לאה, מארק, קארין ופרנסיס הם חברים ותיקים, רגילים לבלות בצוותא, כשכל אחד מהם מוצא את מקומו בחבורה. ההרמוניה נסדקת כשלאה, הדיסקרטית שבהם, כותבת רומן שהופך לרב מכר. במקום לשמוח בשמחתה, קנאות וחשבונות מהעבר צצים אל פני השטח וחושפים את הפן האנושי והשברירי כל כך של הרקמה האנושית. ברניס בז'ו: לאה ונסן קאסל: סימן פלורנס פורסטי: קארין פרנסואה דמיאנס: פרנסס דניאל כהן: פול, הממונה על לאה בחנות רומיין קוטארד: סילבן קונסטנס לאבה: סטפני, מזכירתו של מארק פרנסואה-אריק ז'נדרון: העורך ברונו גוארי: המלצר במסעדה ארתור:ליונל סטפאן מאנאס: תיירי אליס קרל: הלקוחה שקונה מעיל גשם הנרי פייט: אמן הבונסאי צ'רלי פוקה, אליקה דל סול ואלכס ויזורק: חברים של לאה הסרט יוצא ב-9 בספטמבר 2020 ב-465 בתי קולנוע, ורשם 19,482 צופים ביומו הראשון . לאחר סוף השבוע הראשון, הסרט צבר 77,339 צופים. השבוע הראשון נסגר עם 95,111 צופים. ירידה של 25.5% מציינת את השבוע השני בבתי הקולנוע עם 70,841 צופים עם 165,952 צופים בשבועיים. למרות שהוקרן ב-80 בתי קולנוע נוספים, סוף השבוע השלישי הסתמן בירידה נוספת של 29.6%, עם 49,867 צופים נוספים . היו כ-265,552 צופים מצטברים בסוף השבוע הרביעי. בצרפת, אתר Allociné חישב ממוצע של ביקורות עיתונות בציון של 2,9⁄5 מתוך 11 ביקורות עיתונות.. לדברי מתיאס פינגווילי מהאתר Ecran Large, " למרות התחלה מעט עצלנית ומאוד תיאטרלית, הקומדיה של דניאל כהן ממריאה בהדרגה, בזכות הגיבורה החביבה שלה וחבריה הגרוטסקים. הסרט בהחלט יגרום לכם לצחוק ובהחלט ישכנע את כל היוצרים המתהווים לחזור לכתוב..." . לדברי פאולין קנרדסון מהעיתון Le Parisien, " למרות צוות חמישה כוכבים - ברניס בז'ו, וינסנט קאסל, פלורנס פורסטי ופרנסואה דמיאנס - הסרט הצרפתי הקריקטורלי הזה ללא ניואנסים לא מצליח לשכנע. בושה. "עם חברים כאלה", במסד הנתונים הקולנועיים IMDb (באנגלית) "עם חברים כאלה", באתר Rotten Tomatoes (באנגלית) "עם חברים כאלה", במאגר הידע העברי לקולנוע ישראלי ועולמי "אידיבי" עם חברים כאלה, בסינמטק תל אביב עם חברים כאלה... - 24.3 בקולנוע, סרטון בערוץ "New Cinema", באתר יוטיוב (אורך: 01:45) עם חברים כאלה, באתר seret.co.il שי שגב, ביקורת סרט – “עם חברים כאלה”: האופי האנושי משעשע, באתר ג'ירפה, 25/03/2022 עם חברים כאלה (Le Bonheur des Uns) – סרטו של דניאל כהן - שיחה עם הבמאי, באתר פרנקופילים אנונימיים "Bande-annonce du film Le Bonheur des uns, avec Bérénice Béjo, Vincent Cassel, Florence Foresti". leblogtvnews.com. "JP Box-Office - DaybyDay". jpbox-office.com. נבדק ב-2020-09-14. "Le Bonheur des uns... (2020) - JPBox-Office". jpbox-office.com. נבדק ב-2020-09-14. "JPBoxOffice - Hebdo France - DU 16 AU 22 Septembre 2020". jpbox-office.com. נבדק ב-2020-09-23. "JPBoxOffice - Hebdo France - DU 23 AU 29 Septembre 2020 (5 jours)". jpbox-office.com. נבדק ב-2020-09-29. "Le Bonheur des uns... (2020) - JPBox-Office". jpbox-office.com. נבדק ב-2020-10-09. AlloCine. "Le Bonheur des uns...: Les critiques presse" (בצרפתית). נבדק ב-2020-10-27. "Le bonheur des uns...: critique envieuse". EcranLarge.com (בצרפתית). נבדק ב-2020-10-27. à 14h58, Par Pauline ConradssonLe 8 septembre 2020 (2020-09-08). "«Le Bonheur des uns…», une comédie excessive et bourrée de clichés". leparisien.fr (בצרפתית). נבדק ב-2020-10-27.
ניצבת (פירושונים)

האם התכוונתם ל... ניצבת – רומן מאת אברהם ב. יהושע ניצב (אמנות הבמה) – מי שממלאת תפקידי ניצבת בסרט נצבת – אמו של דוד המלך
דבר של ערך

דבר של ערך (באנגלית: Something of Value) הוא סרט קולנוע אמריקאי מסוגת דרמה תקופתית משנת 1957 בבימויו של ריצ'רד ברוקס, עם רוק הדסון, סידני פואטייה ודנה ווינטר בתפקידים הראשיים. התסריט של ריצ'רד ברוקס מבוסס על הרומן "דבר של ערך" מאת רוברט רוארק (אנ') משנת 1955. העלילה מתרחשת בקניה בעת מרד מחתרת המאו מאו נגד השלטון הבריטי והחוואים הלבנים. העלילה המרכזית היא על שני חברי ילדות - לבן ושחור, שגדלו יחד כילדים ונערים עד שבהגיעם לבגרות הפרידה ביניהם המלחמה וגרמה להם להיות אויבים עד הסוף הטראגי. הצילומים נערכו בקניה בתקופה שהיה עדיין המרד של מחתרת המאו מאו באבטחה צמודה של הצבא הבריטי. פיטר מקנזי (רוק הדסון) הוא בנו של החוואי הנרי מקנזי (ולטר פיצג'רלד) והם גרים בחווה גדולה במזרח אפריקה הבריטית. יחד אתו מתגוררים בחווה אחותו אליזבת (ונדי הילר) ובעלה ג'ף ניוטון (רוברט ביטי) ושלושת ילדיהם. אמו של פיטר מתה בהיותו ילד והוא גדל בחברת קימאנו (סידני פואטייה) משבט הקיקויו והם היו חברים בנפש. פיטר מאורס להולי (דנה ווינטר) שנמצאת בלונדון ללימודים באוניברסיטה. בעת ציד של זברה מבקש קימאנו רובה מפיטר וג'ף סוטר לו ואומר כי הוא צריך להבין את מקומו וכי הוא אינו יכול לקבל נשק וצריך לציית להוראות הלבנים ללא עוררין. קימאנו הנעלב בורח, נפצע במלכודת ונאלץ לעלות על עץ להסתתרר מזאבים טלואים רעבים עד שפיטר מחלץ אותו. אביו של קימאנו נכלא בגלל שהרג ולד שיצא מרחם אמו עם רגליים תחילה שלפי אמונת שבט הקיקויו זה שד שצריך לחסלו. קימאנו בורח להרים, עובר טקס השבעה (חתכים בזרוע ושתיית דם כבשה) ומצטרף למחתרת המאו מאו. שנת 1952 - הולי חוזרת מלונדון ופורץ המרד נגד הבריטים. קימאנו נאלץ להשתתף בהתקפה על חוות מקנזי בה נרצחים ג'ף ניוטון ושני ילדיו ואשתו אליזבת נפצעת קשה וניצלת ברגע האחרון. פיטר והולי נישאים. פיטר וחוואים אחרים מתגייסים לעזור לצבא במלחמתו נגד המורדים. החווה מותקפת שוב ואליזבת הנמצאת בהריון מפונה לניירובי ביחד עם הולי. פיטר ועוזרו לאטלה (איוון דיקסון) מאמינים בדו-שיח עם המורדים. לעומת החוואי ג'ו מטסון (מייקל פאט) מאמין ביד קשה ללא פשרות. פיטר מעביר מסר לקימאנו כי ברצונו להיפגש אתו לשיחות. מטסון ואנשיו שומעים זאת ומכינים להם מלכודת. כשפיטר מגיע, פותחים מטסון ואנשיו באש והורגים את אשתו של קימאנו שמצליח לברוח עם בנו התינוק. פיטר רודף אחריו ואומר לו כי שניהם הולכו שולל אך קימאנו לא מאמין לו ומתפתח ביניהם קרב אלים שבסופו נופל קימאנו לבור מלכודת עם גזעי במבוק מחודדים ונהרג. פיטר לוקח את התינוק לחווה בתקווה שיגדל עם בנה של אליזבת בעתיד יותר טוב. "דבר של ערך", במסד הנתונים הקולנועיים IMDb (באנגלית) "דבר של ערך", באתר נטפליקס "דבר של ערך", באתר AllMovie (באנגלית) "דבר של ערך", במסד הנתונים הקולנועיים KinoPoisk (ברוסית) דבר בעל ערך, באתר TCM קדימון לדבר בעל ערך, באתר יוטיוב
ישי וקנין

ישי וקנין (נולד ב-1970) הוא מנכ"ל משרד מבקר המדינה. וקנין הוא תת-אלוף במילואים בצה"ל המשמש ראש מטה עוצבת המפץ. עם גיוסו לצה"ל בשנת 1988 שובץ וקנין בחטיבת גולני, ועבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש מפקד מחלקה ופלוגה ולקח חלק בלחימה בדרום לבנון. בשנים 2001–2003 שימש מפקד גדוד 450 והוביל אותו בין היתר במבצע חומת מגן. לאחר מכן שימש סגן מפקד החטיבה הצפונית ברצועת עזה וסגן מפקד המרכז לאימוני מפקדות בזרוע היבשה. בשנים 2012–2016 שימש ראש מחלקת הבקרה והמעקב ולאחר מכן פרש מצה"ל. בשנת 2019 מונה למנכ"ל משרד מבקר המדינה. בשירות המילואים משמש וקנין ראש מטה עוצבת המפץ. ניר גונטז', מה קורה עם דוח מבקר המדינה על 7 באוקטובר? "צה"ל סגר את הדלת בפנינו", באתר הארץ, 28 באוגוסט 2024 אורלי הררי, ישי וקנין מונה למנכ"ל משרד מבקר המדינה, באתר ערוץ 7, 2 ביולי 2019. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
גרנדה (כדורסל)

קרן מועדון הכדורסל גרנדה (בספרדית: Fundación Club Baloncesto Granada), הידוע גם בשם קוביראן גרנדה (Covirán Granada) מטעמי חסות, הוא מועדון כדורסל ספרדי מגרנדה, אנדלוסיה, המשחק בליגת העל הספרדית. Fundación CBG נוסדה בשנת 2006 כישות הקשורה ל-CB Granada, במטרה לקדם כדורסל ופעילויות אחרות ללא מטרות רווח במחוז גרנדה. בשנת 2012, לאחר פירוק המועדון, החליטה הקרן להקים קבוצת כדורסל בכירה שתוכל להחליף את המועדון שפורק. כבר בעונתה הראשונה עלתה הקבוצה לליגת ה-EBA, הליגה הרביעית במבנה ליגות הכדורסל בספרד, לאחר שסיים כסגנית אלופת הבית האנדלוסי של הפרימרה דיויסיון. שנתיים לאחר מכן, ב-2015, העפילה גרנדה לשלב הסופי של ה-EBA, זכתה בבית שלה באלבסטה ועלתה ל-LEB Plata, הליגה השלישית בכדורסל הספרדי. ב-21 בינואר 2017, זכתה גרנדה בתואר הראשון שלה לאחר שניצחה את לוסנטום 80–74 בגביע ה-LEB Plata, אך נכשלה בניסיון לעלות ל-LEB Oro לאחר שהפסידה בחצי גמר הפלייאוף. גרנדה שמרה על גביע ה-LEB Plata ב-28 בינואר 2018 על ידי ניצחון 71–63 לאחר הארכה על לה רודה ועלתה ל-LEB Oro ב-14 באפריל 2018 בפמפלונה לאחר שזכתה ב-LEB Plata. LEB Plata: זכיות (1): 2018 גביע ה-LEB Plata: זכיות (2): 2017, 2018 LEB Oro: זכיות (1): 2022 סגנויות (1): 2021 גביע נסיכת אסטוריאס: סגנויות (1): 2022 מדיה וקבצים בנושא גרנדה בוויקישיתוף אתר האינטרנט הרשמי של גרנדה (בספרדית) "Tourapp Fundación CBG asciende a Liga EBA" (בספרדית). Granada Deporte. 28 באפריל 2013. {{cite web}}: (עזרה) "El Covirán Granada sube a la LEB Plata" (בספרדית). El Ideal. 25 במאי 2015. {{cite web}}: (עזרה) "El Covirán Granada, campeón de la Copa LEB Plata" (בספרדית). LEB Plata. 21 בינואר 2017. {{cite web}}: (עזרה) "El Fundación Covirán Granada asciende a la Liga LEB Oro" [פונדסיון קוביראן גרנדה עולה לליגת ה-LEB Oro League] (בספרדית). מונדו דפורטיבו. 14 באפריל 2018. נבדק ב-15 באפריל 2018. {{cite web}}: (עזרה)
השושלת הדנישמנדית

השושלת הדָנִישְׁמֵנְדִית (בטורקית: Dânişmendliler; בפרסית: دودمان دانشمند) הייתה שושלת טורקית ששלטה במרכז אנטוליה בשנים 1075–1178, לצד השושלת הסלג'וקית ותוך מאבקים עמה. בירת אזור השליטה שלה הייתה תחילה בעיר אמסיה ולאחר מכן הועברה לעיר ניקסר ולאחר מכן לסיוואס. בשיאה, בראשית המאה ה-12, השתרע אזור השליטה של השושלת מאנקרה בצפון-מערב ועד מלטיה בדרום-מזרח. לאורך קיומה בלמה השושלת הדנישמנדית את התקדמות מסעי הצלב. מייסד השושלת היה דנישמנד גאזי (בפרסית: دانشمند غازی), שמשמעות שמו או כינויו "דנישמנד" היא "מדען". עד 1134 נשאו ראשי השושלת בתואר ביי ולאחר מכן נטלו את התואר "מליק" (מלך). לאחר קרב מנזיקרט (1071) השתלטה השושלת הסלג'וקית על מרכז אנטוליה, כאשר היא יורשת את שלטי האימפריה הביזנטית. לאחר מותו של השליט הסלג'וקי סולימאן בן קוטלמיש ב-1086, פרצה מלחמת-אחים בין יורשיו, אותה ניצל דנישמנד גאזי על מנת להרחיב את בסיס השליטה שלו ולייסד שושלת עצמאית. עלילותיו מסופרות באפוס מן המאה ה-13 (בטורקית: Danişmendname), שקשה לקבלו כמקור היסטורי אמין. מקורו ומקורו כוחו של גאזי נתונים במחלוקת בין חוקרי התקופה. החל ממסע הצלב הראשון ב-1096 החלו כוחות אירופאים לחדור לאנטוליה במסגרת מסעי הצלב, על מנת להגיע לארץ הקודש. חלק ניכר מנתיבי התנועה ההכרחיים של הצלבנים עברו דרך אזורי שליטה דנישמנדים, אשר ביקשו למנוע חדירה לשטחיהם. ב-1100 לכד גאזי גומושטיגין, שליטה השני של השושלת, את בוהמון הראשון, אשר שהה בשבי הדנישמנדים שלוש שנים עד שנפדה. בהמשך שיתף גאזי פעולה עם הסלג'וקים על מנת להכשיל את מסע הצלב של 1101. בנו, אמיר גאזי, פלש לממלכת קיליקיה הארמנית, שגבלה בשטחי הדנישמנדים בדרום-מזרח. בוהמון השני, נסיך אנטיוכיה הצלבני, שיצא לעזרת הארמנים מקיליקיה, כמו גם על מנת להבטיח את הציר בין אנטוליה לבין ארץ הקודש, נהרג בקרב עם הדנישמנדים ב-1030. זמן קצר לפני מותו ב-1034 נטל לעצמו אמיר גאזי את הכינו מליק. בנו, מליק מהמד גאזי לא היה איש קרבות באביו וסבו, ועסק במפעלי בניה בעיר קייסרי אותה הקים למעשה מחדש. לאחר מותו התפצלו שטחי הדנישמנדים לצפון, שמרכזו בסיווס, בשליטת אחיו יאגיבסן ולדרום, בשמרכזו במלטיה, בשליטת אחיו אי אל-דלב. עם זאת, בנו של מהמד גאזי, מליק זונון, ביקש אף הוא לשלוט בממלכה מקייסרי. שני דודיו התנגדו למהלך, פלשו לעיר וגירשו את זונון, שמצא מפלט אצל השליט הסלג'וקי. ב-1172 הצליח זונון לכבוש את סיווס בסיוע צבא ששלח לו נור א-דין. עם זאת, לאחר מותו של נור א-דין ב-1174 חזר צבאו לסוריה וזונון לא הצליח להחזיק בשאריות הממלכה הצפונית, שסופחה לסולטנות רום. זונון מצא מפלט בחצר הביזנטית. עד 1178 כבשו הסלג'וקים את כל שטחי הדנישמנדים, כולל מלטיה בדרום, וסיפחו את כל שטחיה לסולטנות. Clifford Edmund Bosworth, The New Islamic Dynasties: A Chronological and Genealogical Manual, Edinburgh University Press (2004). ISBN 978-0-7486-2137-8 Early Period of Anatolian Turkish Heritage: Niksar, The Capital of Danishmend Dynasty השושלת הדנישמנדית, באתר אנציקלופדיה בריטניקה (באנגלית)
אהרן בידרמן

הרב אהרן בידרמן (נולד בי"ג באב ה'תשי"ח, יולי 1958) הוא האדמו"ר מלעלוב בבית שמש, לו החצר הגדולה ביותר מבין שאר חצרות בית לעלוב. נולד כבן שני לרבי שמעון נתן נטע בידרמן (השני), גדל והתחנך אצל סבו הרב משה מרדכי בידרמן מלעלוב. נישא לנכדת האדמו"ר רבי יעקב הלברשטאם מטשאקווא, ולאחר נישואיו התגורר בארצות הברית. כיהן כרב חסידי לעלוב בארצות הברית. לאחר פטירתו הפתאומית של אביו, בליל יום הכיפורים התש"ע, הוכתרו שלושת בניו לאדמו"רים. הרב אהרן הוכתר לאדמו"ר מלעלוב בבית שמש, ומרבית חסידי אביו קיבלו את הנהגתו. לחצר בראשותו מוסדות חינוך בבית שמש, תלמוד תורה וישיבה קטנה. חסידיו הקימו בתי כנסיות בערים נוספות, כמו בבני ברק ובצפת. נוהג לעלות עם קהל חסידיו לחג ראש השנה בירושלים, על פי מנהג אביו וזקניו לשהות בירושלים בימי ראש השנה. בשבת פרשת בהעלותך הוא נוהג לשהות עם חסידיו במירון, לשבת התאחדות שנתית. בית שמש: ההדלקה של הרבי מלעלוב, באתר בחדרי חרדים, 6 בדצמבר 2021 זאב בלוי, ‏שבת בהעלותך • כמסורת של שנים חסידי לעלוב שבתו במירון • גלריה, באתר JDN‏, 30 במאי 2021
ישעיה יוסף פונטרימולי

רבי ישעיה יוסף פונטרימולי, המכונה בכור (תקפ"ב - כ"ד באב תר"ל, 1822 - 21 באוגוסט 1870) היה רב, פרשן, דיין ור"מ באזמיר ומחבר ספר פנים במשפט. נולד באזמיר ללאה, בתו של רבי יהושע אברהם קריספין, רבה של איזמיר ולרבי חיים בנימין פונטרימולי, מחבר ספר פתח הדביר והיה בנו הבכור. למד את תורתו מפי רבי משה חודארה. לימד תלמידים רבים ועשה "מגדיים תיישים". כיהן כדיין יחד עם הרב אברהם פאלאג'י. היה ידוע כעניו גדול, שהיה שותק רוב ימיו, ואיש מעולם לא שמע אותו מדבר בקול רם, והדבר נראה גם בכתביו: " ...ומזה תשכיל שעם שהרוח אין בו ממש, ואינו נראה לעין, על כל זאת הוא תקיף וחזק מאוד מפרק הרים ומשבר סלעים, ועתה יגדל נא כח הדיבור בעיניך, שהגם שאין בו ממש ואינו כלום, יש בו כח להזיק מאוד — פני יוסף, פרשת טהרה, דף קכ"ה ע"א מסופר עליו שהיה בקי גדול בדברי הגמרא והפוסקים עד שידע את ספר הטור ואפילו את ספר אורים ותומים, בעל פה. אביו, בעודו כותב את ספרו הנחשב פתח הדביר היה נושא ונותן עמו "על כל אות ואות", וכך גם בדינים קשים שהגיעו לפתחו היה מתייעץ תמיד עם בנו. נפטר בכ"ד באב ה'תר"ל (1870), חודש לאחר אחיו, רבי רפאל חייא פונטרימולי ובחיי אביו. רבי אברהם פאלאג'י הספידו באזמיר בק"ק צונצין מחזיקי תורה בשבת השבעה שלו וכתב עליו: נאבד מאיתנו המאיר את העיניים, חפץ יקר ואבידה שאינה חוזרת שהיה חכם מובהק ושלם במידות ובדיעות..עסוק בתורה תדירא ולא מחזיק טיבותא לנפשיה משים עצמו כמי שאינו..אין אנו מוצאין חליפתו ותמורתו ללמוד תלמידים בעיון רב... אשתו לונה, הייתה בתו של הגביר הרב רפאל אברהם ליאון (תקס"ד-תרמ"ג), מציג הולנד באיזמיר ולאחר מכן בחיפה. בנותיו: בכורה ג'ויה (נפטרה בשנת תרע"ו), נישאה לדודה, אח אביה, הרב שמואל רחמים פונטרימולי. אסטריאה (נפטרה בשנת תרע"ד), נישאה לגביר, ראש החברא קדישא באיזמיר, ניסים חיים אברהם די ג'אביש. חיבר כמה ספרים אך רק שניים הגיעו לידינו: ספר פנים במשפט (אזמיר תרל"ג; ירושלים תשמ"ב) העוסק בחידושי הלכות וביאורים על טור ושולחן ערוך בחלק חשן משפט. לספר הקדמה מאת אבי המחבר. פני יוסף (איזמיר, תר"מ) - דרושים וחידושים על התורה וההפטרות. ספר מלאכת המלך על הרמב"ם. שיטה על מסכת כתובות. שו"ת משיב נפשי. רבי אברהם פאלאג'י, אברהם את ידו, דרוש ו' להספד אסופה,תשס"ב, עמוד 116 מדיה וקבצים בנושא ישעיה יוסף פונטרימולי בוויקישיתוף רבי ישעיה יוסף פונטרימולי, ‏פנים במשפט, עמוד 5, באתר הספרייה הממלכתית של רוסיה הרב ישעיה יוסף פונטרימולי, פנים במשפט, באתר היברובוקס הרב ישעיה יוסף פונטרימולי, פני יוסף, באתר היברובוקס ישעיה יוסף פונטרימולי, באתר "החכם היומי" אברהם את ידו, דף לד עמוד ב' אברהם את ידו, דרוש ו' להספד ערך זה הוא קצרמר בנושא רבנים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.